To personer omkom i utforkjøring på Kvamsfjellet
Politiet fikk melding om hendelsen klokken 11.30 tirsdag. Kort tid etterpå var de to personene funnet omkomne i personbilen. - Det er et enslig kjøretøy som har kjørt av fylkesvei 419 i nærheten av Røssumsetra. Bilen befinner seg rundt 20 meter fra veien, i tett granskog. En mann og en dame er funnet omkommet i bilen. Vi vet ennå ingen ting om relasjonen mellom dem, sier operasjonsleder Arne Strøm i Gudbrandsdal politidistrikt. Politiet har ingen vitner til ulykken og de mistenker ikke at flere kjøretøy har vært involvert i hendelsen. - Er det glatt på stedet? - Nei, det er mildt og fint i fjellet nå, sier Strøm. Politiet gjør nå videre undersøkelser på stedet og vil deretter varsle de pårørende.
En mann og en dame er funnet døde i personbilen som tirsdag morgen kjørte av veien mellom Kvam og Rondablikk i Gudbrandsdalen.